Source: https://tenytar.blog.hu/2012/06/21/velencei_bizottsag_vissza_az_alkotmanybirosag_jogkoreit?token=2e3d79759818a6f126669058a0a2e81d
Timestamp: 2019-09-21 05:56:10
Document Index: 1598743

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

Velencei bizottság: vissza az Alkotmánybíróság jogköreit! - ténytár.blog
Hangzatos tervek, halogatott reformok...
Nem ez az első jelentés, amelyet az Európa Tanács alkotmányjogi tanácsadó testülete készített hazánkról (a márciusi dokumentumról mi is beszámoltunk.) A testület akkor komoly aggodalmát fejezte ki az igazságszolgáltatás függetlensége kapcsán.
A mostani jelentés tartalma és hangvétele a tavaszihoz képest sokkal lágyabb, több ponton dicséri a javasolt változások véghezvitelét, de több ponton még elégedetlen, homályosnak tartja a szabályozásokat. A kormány legutóbb sok kérdésben hajlandó volt a változtatásokra.
És erre most is szükség lesz, mert a jelentés alapján, van még mit módosítani a kormányzatnak, hogy sarkalatos törvényeink teljes mértékben megfeleljenek az európai normáknak. Emellett még az Európai Bíróságon is meg kell védeni a kormánynak a bírák nyugdíjazásának az ügyét, amellyel az ellenünk indított kötelezettségszegési eljárás végső stádiumába lépett.
A testület azt javasolja, hogy a kormány állítsa vissza az Alkotmánybíróság korábbi jogkörét, hogy a szervezet ismét vizsgálhassa olyan törvények alkotmányosságát, amelyeknek költségvetési kihatásuk is van. (Az erről szóló korlátozást 2010 nyarán fogadta el az Országgyűlés. Az Alkotmánybíróság azóta nem vizsgálhatja azon ügyeket, amelyekről népszavazást sem lehet tartani. Ez meglátásunk szerint a testület kasztrálását jelenti.)
A Bizottság vélekedése alapján, az Alkotmánybíróság és bírái függetlenségét nem csak sarkalatos törvényben, hanem az alkotmányban is rögzíteni kellene, így növelve annak garanciáját. Nem tartja elegendőnek a szervezet az alkotmánybírók kizárásával kapcsolatos szabályokat, és további pontosítást kér az állampolgárok által indítható alkotmánybírósági eljárások szabályai kapcsán is.
A tanácsadó testület ugyanakkor a törvény számos megoldását támogatja, így például az alkotmánybírák újraválaszthatóságának kizárását, valamint azt, hogy a parlamenti képviselők egynegyede, valamint az alapjogi biztos kérheti az utólagos normakontrollt.
A Bizottság túlzottnak ítéli az ügyészeket megillető törvényi védelmet. Az új jogszabály születésekor mi is leírtuk, hogy miközben jelentősen erősítették az ügyészség közjogi pozícióját, a szakmai önállóság garanciáit az új szabályozás nem tartalmazza. A szervezet szerint ezeket korlátozni kellene a sérthetetlenségre.
Ugyancsak túlzónak vélik a vállalkozások számára meghatározott adatszolgáltatási kötelezettségeket. Ezeket pontosabban kellene meghatározni. Felülvizsgáltatnák annak szabályait is, hogy az ügyészség miként juthat be magánházakba. A Bizottság ajánlása szerint, ezt bírói határozathoz kellene kötni.
Az ügyészségi törvényt illetően megállapították, hogy a legfőbb ügyész nagy függetlenséget élvez, miközben erős hierarchikus ellenőrzést gyakorol a többi ügyész fölött. (Ráadásul az új szabályoknak köszönhetően, kilenc évig, interpellálhatóság nélkül vezeti az ügyészi testületet.) Ez nem áll ugyan ellentétben az európai normákkal, de ki kellene egészíteni fékekkel és ellensúlyokkal, „ami még nem eléggé fejlett a magyar rendszerben". A Velencei Bizottság felvetette azt is, hogy el kellene törölni azt a szabályt, amely lehetővé teszi, hogy a legfőbb ügyész kiválassza az eljáró büntető bíróságot.
Azonban a Bizottság szerint a magyar ügyészségi rendszer működését lefektető törvények megfelelnek az európai előírásoknak, és azok „megfelelően alkalmazhatók egy demokratikus országban”.
A testület úgy látja, hatékonyabbá is válhat a magyar ügyészség az újabb, működésre vonatkozó határidők törvénybe iktatásával; emellett pozitívumként említi az ügyészek esküjével, összeférhetetlenségével és fizetésével kapcsolatos szabályokat, amelyek a független működést biztosíthatják.
A Velencei Bizottság szerint a nemzeti kisebbségekről szóló törvény alapvetően megfelelő védelmet nyújtanak az ország területén élő nemzeti és etnikai kisebbségeknek.
Üdvözölte, hogy a nemzetiségi törvény elismeri és garantálja a tizenhárom elismert magyarországi nemzeti kisebbség jogait a legfontosabb területeken: az oktatásban, a kultúrában, az anyanyelvhasználatban, a médiában és a közéletben való részvételnél.
„Úgy tűnik ugyanakkor, hogy a törvény túlságosan összetett, néhol túl részletes, néhol viszont nem világos bizonyos rendelkezések kapcsán”. Ez a Velencei Bizottság szerint nehezítheti annak végrehajtását, és ellentétes hatással lehet a kisebbségek autonómiájára.
A testület különösképpen túlszabályozottnak találta a nemzetiségi önkormányzatok működését és felügyeletét. Felvetette azt is, hogy a jogszabály sarkalatos törvényi jogállása nehézséget jelenthet az esetleges későbbi módosítást illetően, hiszen ahhoz speciális többségre van szükség.
A jelentés alapján van még mit módosítani a kormányzatnak, hogy sarkalatos törvényeink teljes mértékben megfeleljenek az európai normáknak. Emellett még az Európai Bíróságon is meg kell védeni a kormánynak a bírák nyugdíjazásának ügyét, amellyel az ellenünk indított kötelezettségszegési eljárás végső stádiumába lépett.
https://tenytar.blog.hu/api/trackback/id/tr44601128
Trackback: Index.hu: ekkora pöcse van az Orbán-kormánynak 2012.06.21. 16:49:34
Trackback: A szlovákok Pozsonyban újra a magyarok királynőjévé koronázzák Mária Teréziát 2012.06.21. 16:45:50
Hihetetlen, de igaz: Pozsonyban 2003 óta megünneplik Mária Terézia magyar királynővé koronázásának évfordulóját. A parádés megemlékezés a Pozsonyi Kulturális Nyár rendezvénysorozatának része, amelyet ez évben június 22-24 között tartanak. * * Má...
laci0011 2012.06.21. 12:42:44
A fiúk nincsenek hozzászokva,hogy nem velük kezdődik a történelem,és nem mindenki hülye teljesen.
Blogger Géza 2012.06.21. 18:41:34
A "ténytár" ismét hozta a formáját: Már a legelső linkje egy olyan dokumentumra mutat, amelyben egy büdös szó nem esik az alkotmánybíróságról. Ennek ellenére a link egy ilyen mondatba van beépítve:
"A Velencei Bizottság 2012. június 19-én publikálta szakvéleményét, amelyben több ponton is felülvizsgáltatná az alkotmánybírósági törvényt,..."
Egyébként nem is értem, mit szenved még a Velencei Bizottság, a "ténytár" már megírta, hogy itt vége van a jogállamnak, akkor mit próbálkoznak ezek a szerencsétlenek, hogy mégis megtalálják, eh, hülyék ezek...
szusi úr 2012.06.21. 19:49:27
A linkelt dokumentumban 5x szerepel az Alkotmánybíróság. Bizonyára az tévesztett meg, hogy angolul van.
Én nem értem, h ezt a csávót miért nem tiltjátok ki. Folyamatosan telespammel itt mindent és csak gátolja, hogy értelmes beszélgetés, vita alakuljon ki.
Blogger Géza 2012.06.21. 20:03:09
@szusi úr: Hát lehet, hogy átsiklottam felette, a tartalomjegyzék szerint ugyanis végi a kisebbségi jogokról szól, és nem az alkotmánybíróságról. Akkor oldalszám paragrafus szerint hol hagyják abba kisebbségi jogok tárgyalását, és hol váltanak át sunyiban az alkotmánybíróság témájára, amely alapján a blogposzt AB-ről szóló megállapításai szerepelnek?
"A testület azt javasolja, hogy a kormány állítsa vissza az Alkotmánybíróság korábbi jogkörét, hogy a szervezet ismét vizsgálhassa olyan törvények alkotmányosságát, amelyeknek költségvetési kihatásuk is van... "stb.
szusi úr 2012.06.21. 20:05:31
Ha ilyen részletesen érdekel, akkor miért nem olvasod el? Csak 17 oldal.
philozófika 2012.06.21. 20:07:40
@szusi úr:
A kitiltást én is megszavaznám. Sokkal jobban szeretek értelmes emberekkel beszélgetni, mint buta trollokkal értelmetlenül hadakozni!
Blogger Géza 2012.06.21. 20:08:55
@szusi úr: Szóval szerinted is hazudtak, kösz.
szusi úr 2012.06.21. 20:10:43
@philozófika:
Hja. Bár nem hiszem, hogy erről lehet szavazni. :(
philozófika 2012.06.21. 20:12:28
Igen, de ha esetleg még meggyőzünk erről néhány embert, akkor talán a ténytárasok is észreveszik, és kitiltják!
Blogger Géza 2012.06.21. 20:14:53
@philozófika: Végül is az marhára nem avar titeket, hogy a poszt (már megint) egy csúsztatáshalmaz, csak az fáj, hogy erre valaki rájött? Gyönyörű...
freedom fighter 2012.06.21. 20:16:49
te beteg vagy baszki. az ok, hogy te nem tudsz angolul, de azért nem kell hazugnak bélyegezned senki mert tud.
mondjuk pl a kitekintő és a bruxinfo is:
kitekinto.hu/europa/2012/06/20/kevesli_az_alkotmanybirosag_hataskoret_a_velencei_bizottsag/
tényleg tiltsátok ki ezt a csávót, mert gáz. gondolom egy frusztrált pattanásos tini, aki azt hiszi, hogy ha álnév mögött ír, akkor hirtelen lesz belőle valaki.
shaker 2012.06.21. 20:20:36
Szerintem sincs itt szükség buta trollokra. Annál többet érdemelnek ennek a blognak az olvasói!
Korábban a Lencsés Pétert (vagy mi volt a neve) is kitiltották spammelés és trollkodás miatt.
Blogger Géza 2012.06.21. 20:25:21
@freedom fighter: Te beteg, ha valaki, akkor én (pechedre) tudok angolul, én a linkelést kritizáltam. Most vagy ne linkeljen, vagy azt linkelje, amiről utána rizsázik.
Még egyszer elmondom lassan, hogy te is megértsd:
"A Velencei Bizottság 2012. június 19-én publikálta szakvéleményét, amelyben több ponton is felülvizsgáltatná az alkotmánybírósági törvényt,"
írja le, majd ebbe a mondatba beépít egy olyan linket, amelyik egyáltalán nem azt mondja. Érted már, te lelassult?
Ha már a te forrásodnál járunk, ezt a linket ebbe a mondatba lehetett volna beépíteni:
"A Velencei Bizottság szerint a nemzeti kisebbségekről szóló törvény alapvetően megfelelő védelmet nyújtanak az ország területén élő nemzeti és etnikai kisebbségeknek."
Ténytár · http://tenytar.hu 2012.06.21. 20:30:41
De azt mondja.
Viszlát Géza.
szusi úr 2012.06.21. 20:57:27
különvélemény 2012.06.21. 21:12:19
Mai napig nem értem, hogy mi a fax köze van az EU-nak ahhoz, hogy 70, vagy 6x évesen küldünk el valakit nyugdíjba.
PR-küszöb 2012.06.23. 17:11:07
@philozófika: @freedom fighter: Mi lenne egyszerűen figyelmen kívül hagyni egy fizetett provokátort? És nemcsak itt, ezen a blogon. A visszhangtalanság sokkal nagyobb büntetés lenne a számukra, mivel a kitiltást igazolásként értelmezhetik és egyfajta megdicsőülésnek élik meg, továbbá lehet, hogy egy-egy kitiltásért külön-gázsi jár.
PR-küszöb 2012.06.23. 17:13:33
Kábé annyi, mintha a te, a pénztárnál már
kifizetett bevásárlásod egy részét a biztonsági őr elvenné a TESCO kijáratánál.
különvélemény 2012.06.24. 21:13:29
2x2=35
Kb. ennyi értelme volt a mondandódnak.